Panthaŵi ina, mu Quebec munali milandu yokwana 1,700 ya Mboni za Yehova imene imayembekezera kuzengedwa. Nthaŵi zambiri, tinali kuimbidwa mlandu wa kugaŵira mabuku ogalukira boma kapena wa kugaŵira mabuku opanda chilolezo. Chotsatirapo chake chinali chakuti, Dipatimenti ya za Malamulo ya Watch Tower Society inachitapo kanthu ku boma la Quebec. Pambuyo pa zaka zambiri zolimbana ndi akhoti, Yehova anatipatsa zipambano ziŵiri mu Bwalo Lapamwamba la Canada. Mu December, mlandu wathu wakuti mabuku athu n’ngogalukira boma unatha, ndipo mu October 1953, ufulu wathu wa kugaŵira mabuku popanda chilolezo unachirikizidwa. Choncho tinaona bwino lomwe mmene Yehova alidi “pothaŵirapo pathu ndi mphamvu yathu, thandizo lopezekeratu m’masautso.”​—Salmo 46:1.